“ศบค.” พบผู้ติดเชื้อโควิดใหม่ 171 ราย จากในปท. 158 ราย ยอดป่วยสะสม 12,594 คน
“ศบค.” พบผู้ติดเชื้อโควิดใหม่ 171 ราย จากในปท. 158 ราย ยอดป่วยสะสม 12,594 คน 
“ศบค.” พบผู้ติดเชื้อโควิดใหม่ 171 ราย จากในปท. 158 ราย ยอดป่วยสะสม 12,594 คน
19 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (19 ม.ค.64) ระบุพบผู้ป่วยยืนยันติดเชื้อรายใหม่ 171 ราย โดยเป็นผู้ติดเชื้อในประเทศ 158 ราย มาจากระบบเฝ้าระวังและระบบบริการฯ 33 ราย และจากการค้นหาเชิงรุกในชุมชน 125 ราย เป็นผู้ที่เดินทางมาจากต่างประเทศ และเข้าสถานกักกันที่รัฐจัดให้ (State Quiarantine) 13 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 12,594 ราย แบ่งเป็นการติดเชื้อในประเทศ 10,292 ราย จากการตรวจคัดกรองเชิงรุก 4,107 ราย และเป็นผู้เดินทางมาจากต่างประเทศ 2,302 ราย อยู่ในสถานที่กักกันที่รัฐจัดให้ 1,706 ราย รักษาหายป่วยเพิ่ม 150 ราย รักษาหายแล้วรวม 9,356 ราย ยังรักษาอยู่ 3,168 ราย ไม่มีผู้เสียชีวิตเพิ่ม ทำให้จำนวนผู้เสียชีวิตสะสมคงอยู่ที่ 70 ราย